Ο **Χασάν Γκιοκχάν Σας** (γεννημένος στις 1 Αυγούστου 1976) είναι Τούρκος πρώην διεθνής ποδοσφαιριστής και νυν προπονητής, ο οποίος εργάζεται ως βοηθός προπονητή για λογαριασμό της Γαλατασαράι, μαζί με τον, επίσης βοηθό προπονητή, Ουμίτ Νταβάλα και τον προπονητή Φατίχ Τερίμ.

Είναι περισσότερο γνωστός για την παρουσία του με τα χρώματα της Γαλατασαράι, καθώς και για τις εμφανίσεις του με την Εθνική Τουρκίας στο Παγκόσμιο Κύπελλο Ποδοσφαίρου του 2002, όπου και ψηφίστηκε ως μέλος της Καλύτερης Ενδεκάδας της διοργάνωσης. Τόσο σε συλλογικό όσο και σε επίπεδο εθνικών ομάδων, αγωνιζόταν ως χαφ, με ιδιαίτερη επιτυχία.

Συλλογική Καριέρα
-----------------

Γεννημένος στο Καρατάς της Επαρχίας Αδάνων, ο Χασάν ξεκίνησε τη συλλογική του καριέρα από την Άνκαραγκιουτζου το 1995.

### Γαλατασαράι

Το 1998, ο Χασάν υπέγραψε συμβόλαιο συνεργασίας με τη Γαλατασαράι, έναντι ποσού της τάξεως των $4,4 εκατομμυρίων, ωστόσο σχεδόν αμέσως μετά τη μεταγραφή του, τιμωρήθηκε με ποινή αποκλεισμού από το ποδόσφαιρο για διάστημα έξι μηνών αφότου βρέθηκε θετικός στη χρήση της απαγορευμένης ουσίας φαινυλοπροπανολαμίνης. Ο παίκτης επέστρεψε δριμύτερος στην ενεργό δράση μετά το πέρας της περιόδου τιμωρίας του, καθώς απέκτησε θέση βασικού στην ομάδα της Γαλατασαράι για τη σεζόν 1999-2000, στη διάρκεια της οποίας ο σύλλογος κατέκτησε, για πρώτη φορά στην ιστορία του τουρκικού ποδοσφαίρου, σημαντική ευρωπαϊκή διοργάνωση. Συγκεκριμένα, η Γαλατασαράι κατέκτησε το Κύπελλο ΟΥΕΦΑ του 2000, επικρατώντας της Άρσεναλ σε έναν αμφίρροπο τελικό, ενώ στη συνέχεια κατέκτησε το ΟΥΕΦΑ Σούπερ Καπ του 2000.

Για τη διοργάνωση του Τσάμπιονς Λιγκ της σεζόν 2000-01, ο Χασάν πραγματοποίησε συνολικά 12 εμφανίσεις με τα χρώματα της Γαλατασαράι. Επίσης, κατάφερε να σημειώσει τέρματα απέναντι σε ομάδες όπως η Ρεάλ Μαδρίτης, η ΑΚ Μίλαν, καθώς και, σε επίπεδο εθνικών ομάδων, απέναντι στη Βραζιλία, στα πλαίσια της διοργάνωσης του Παγκοσμίου Κυπέλλου Ποδοσφαίρου 2002. Αφότου ο ίδιος καθιερώθηκε ως σημαντικός παίκτης, τόσο σε συλλογικό όσο και σε διεθνές επίπεδο, ομάδες όπως οι Μίλαν, Άρσεναλ και Ναντ εκδήλωσαν ενδιαφέρον για την απόκτησή του, ωστόσο, τελικώς, δεν ήταν δυνατό να επέλθει συμφωνία.

Με το τέλος της σεζόν 2008-09, έγινε γνωστό πως η Γαλατασαράι δεν θα προχωρούσε σε ανανέωση του συμβολαίου του, ενώ αφότου απέρριψε σειρά οικονομικά συμφερόντων προτάσεων προκειμένου να αγωνιστεί στο Κατάρ και τη Σαουδική Αραβία, ο Χασάν ανακοίνωσε την απόσυρσή του από τον χώρο του επαγγελματικού ποδοσφαίρου.

Διεθνής Καριέρα
---------------

(#11 Χασάν) Η Εθνική Τουρκίας σε αζερικό γραμματόσημο για το Παγκόσμιο Κύπελλο Ποδοσφαίρου 2002.
Ο Χασάν πραγματοποίησε συνολικά 40 διεθνείς συμμετοχές με την Εθνική Τουρκίας από το 1998 έως το 2006.

Στατιστικά Καριέρας
-------------------

### Σύλλογος

| Σύλλογος | Σεζόν | Πρωτάθλημα | Κύπελλο | Λικ Καπ | Ευρώπη | Σύνολο |
| --- | --- | --- | --- | --- | --- | --- |
| Συμμ | Γκολ | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Αντάνα Ντεμίρσπορ | 1994-95 | 3 | 0 | - | - | - | - | - | 3 | 0 |
| Σύνολο | 3 | 0 | 0 | 0 | 0 | 0 | 0 | 0 | 3 | 0 |
| ΜΚΕ Άνκαραγκιουτζου | 1995-96 | 19 | 1 | - | - | - | - | - | 19 | 1 |
| 1996-97 | 29 | 6 | - | - | - | - | - | 29 | 6 |
| 1997-98 | 32 | 2 | - | - | - | - | - | 32 | 2 |
| Σύνολο | 80 | 9 | 0 | 0 | 0 | 0 | 0 | 0 | 80 | 9 |
| Γαλατασαράι | 1998-99 | 24 | 4 | - | - | - | - | 6 | 0 | 30 | 4 |
| 1999-00 | 25 | 3 | - | - | - | - | 4 | 0 | 29 | 3 |
| 2000-01 | 30 | 6 | - | - | - | - | 12 | 2 | 42 | 8 |
| 2001-02 | 27 | 2 | - | - | - | - | 11 | 0 | 38 | 2 |
| 2002-03 | 20 | 1 | 1 | 0 | - | - | 5 | 1 | 26 | 2 |
| 2003-04 | 22 | 2 | 1 | 0 | - | - | 7 | 1 | 30 | 3 |
| 2004-05 | 22 | 4 | - | - | - | - | - | 22 | 4 |
| 2005-06 | 26 | 2 | 4 | 0 | - | - | 2 | 0 | 32 | 2 |
| 2006-07 | 20 | 2 | 3 | 0 | - | - | 4 | 1 | 27 | 3 |
| 2007-08 | 10 | 1 | 4 | 0 | 1 | 0 | 4 | 0 | 19 | 1 |
| 2008-09 | 8 | 0 | 0 | 0 | - | 4 | 0 | 12 | 0 |
| Σύνολο | 234 | 27 | 13 | 0 | 1 | 0 | 59 | 5 | 307 | 32 |
| Σύνολα Καριέρας | 317 | 36 | 13 | 0 | 1 | 0 | 59 | 5 | 390 | 41 |

### Εθνική

| Εθνική Τουρκίας |
| --- |
| Έτος | Συμμ | Γκολ |
|
| 1998 | 2 | 0 |
| 1999 | 0 | 0 |
| 2000 | 2 | 0 |
| 2001 | 9 | 0 |
| 2002 | 10 | 2 |
| 2003 | 6 | 0 |
| 2004 | 7 | 0 |
| 2005 | 3 | 0 |
| 2006 | 1 | 0 |
| Σύνολο | 40 | 2 |

### Διεθνή τέρματα

| # | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 3 Ιουνίου 2002 | Μούνσου Καπ Στέιντιουμ, Ούλσαν, Νότια Κορέα |  Βραζιλία | 2–1 | Ήττα | Παγκόσμιο Κύπελλο Ποδοσφαίρου 2002 |
| 2. | 13 Ιουνίου 2002 | Σεούλ Γουόρλντ Καπ Στέιντιουμ, Σεούλ, Νότια Κορέα |  Κίνα | 3–0 | Νίκη | Παγκόσμιο Κύπελλο Ποδοσφαίρου 2002 |
|

Διακρίσεις
----------

* **Γαλατασαράι**
	+ Τουρκικό Πρωτάθλημα: **5** (1998-99, 1999-00, 2001-02, 2005-06, 2007-08)
	+ Κύπελλο Τουρκίας: **3** (1998–99, 1999–00, 2004-05)
	+ TSYD Kupası: **2** (1998–99, 1999–00)
	+ Σούπερ Καπ Τουρκίας: **1** (2008)
	+ Κύπελλο ΟΥΕΦΑ: **1** (2000)
	+ ΟΥΕΦΑ Σούπερ Καπ: **1** (2000)
* **Τουρκία**
	+ Παγκόσμιο Κύπελλο Ποδοσφαίρου 2002: **3η θέση**

**Ατομικές**

* Παγκόσμιο Κύπελλο Ποδοσφαίρου 2002: Καλύτερη Ενδεκάδα

Προσωπική ζωή
-------------

Παντρεύτηκε τη Σιμπέλ Γιαλτσίν στις 29 Ιουνίου 2003. Χώρισαν τον Φεβρουάριο του 2014. Το ζεύγος είχε δύο παιδιά.

Παραπομπές
----------

1. ↑
2. ↑  Turkish footballers in doping case
3. ↑  «Turkish sportspeople in doping case». Αρχειοθετήθηκε από το πρωτότυπο στις 22 Μαρτίου 2014. Ανακτήθηκε στις 17 Μαρτίου 2018.
4. ↑  «Archived copy». Αρχειοθετήθηκε από το πρωτότυπο στις 21 Ιουνίου 2009. Ανακτήθηκε στις 23 Αυγούστου 2009.
5. ↑  Mamrud, Roberto (29 Οκτωβρίου 2009). «Turkey – Record International Players». RSSSF.
6. ↑  «Şaş, Hasan». *National Football Teams*. Benjamin Strack-Zimmermann. Ανακτήθηκε στις 15 Σεπτεμβρίου 2010.
7. ↑  «Hasan Sas». soccerbase.com. Αρχειοθετήθηκε από το πρωτότυπο στις 2006-11-16.. Ανακτήθηκε στις 15 Σεπτεμβρίου 2010.
8. ↑  «Hasan Gökhan Şaş». Mackolik.com. Αρχειοθετήθηκε από το πρωτότυπο στις 17 Μαρτίου 2013.. Ανακτήθηκε στις 15 Σεπτεμβρίου 2010.
9. ↑  «Hasan Şaş’a kebaplı düğün». hurriyet.com.tr.. Ανακτήθηκε στις 15 Σεπτεμβρίου 2010.
10. ↑  «HASAN ŞAŞ EVLENDİ...». habervitrini.com. Αρχειοθετήθηκε από το πρωτότυπο στις 20 Ιανουαρίου 2011.. Ανακτήθηκε στις 15 Σεπτεμβρίου 2010.
11. ↑  «Hasan Şaş eşinden boşandı». *skorer.milliyet.com.tr*. Αρχειοθετήθηκε από το πρωτότυπο στις 2014-02-22.. Ανακτήθηκε στις 15 Φεβρουαρίου 2014.

Εξωτερικοί Σύνδεσμοι
--------------------

* (Αγγλικά) Χασάν Σας – Επιδόσεις στις διοργανώσεις της FIFA
* Χασάν Σας στην ιστοσελίδα National-Football-Teams.com